A group of fish under water

Description automatically generated

**Procesrapport**

**Iltsvind**

Titelblad  
Iltsvind procesrapport

Uddannelse: Datateknikker med speciale i programmering

Hovedforløb: 6. Hovedforløb

Titel på projektet: Iltsvind

Projektperiode: Fra mandag d. 13/11/2023 til fredag d. 15/12/2023

Vejledere: Kris Kristensen - faglærer ZBC Ringsted

Udarbejdet af: Mathias Wriedt Kamp, Marius Martin Møller

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mathias Wriedt Kamp

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marius Martin Møller

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kris Kristensen

Antal normalsider: xx

Afleveringsdato: 07/12/2023

Indholdsfortegnelse

[Titelblad 1](#_Toc152764661)

[Indledning 4](#_Toc152764662)

[Introduktion 4](#_Toc152764663)

[Baggrundsinformation 4](#_Toc152764664)

[Iltsvind 4](#_Toc152764665)

[Blåmuslinger 5](#_Toc152764666)

[Elektroder 5](#_Toc152764667)

[Tilførsel af ilt 6](#_Toc152764668)

[Kabelbakterier 6](#_Toc152764669)

[Analyse af løsningsmuligheder 7](#_Toc152764670)

[Blåmuslinger 7](#_Toc152764671)

[Tilføjelse af ilt 7](#_Toc152764672)

[Elektroder 7](#_Toc152764673)

[Kabelbakterier 8](#_Toc152764674)

[Analyse 8](#_Toc152764675)

[Blåmuslinger 8](#_Toc152764676)

[Edderfugle 9](#_Toc152764677)

[Fugleskræmsel 9](#_Toc152764678)

[Elektroder 9](#_Toc152764679)

[Tilføjelse af ilt 9](#_Toc152764680)

[Kabelbakterier 10](#_Toc152764681)

[Løsningsvalg 10](#_Toc152764682)

[Rigt billede 11](#_Toc152764683)

[Projektplanlægning 12](#_Toc152764684)

[Projektbeskrivelse 12](#_Toc152764685)

[Projektets mål 12](#_Toc152764686)

[Projektets aktiviteter 12](#_Toc152764687)

[Projektets milepæle 13](#_Toc152764688)

[Projektets succeskriterier 13](#_Toc152764689)

[Estimeret tidsplan 13](#_Toc152764690)

[Arbejdsfordeling 13](#_Toc152764691)

[Begrundelse for metodevalg og teknologi 14](#_Toc152764692)

[Gravity Analog Dissolved Oxygen Sensor 14](#_Toc152764693)

[I2C 20x4 LCD Display 15](#_Toc152764694)

[Motorik til fugleskræmsel 17](#_Toc152764695)

[valg af servo motor 17](#_Toc152764696)

[Software design til fugleskræmsel 18](#_Toc152764697)

[Valg af web Api 19](#_Toc152764698)

[Valg af hostingplatform 20](#_Toc152764699)

[Valg af database 21](#_Toc152764700)

[Begrundelse for valg af dokumentation 22](#_Toc152764701)

[Projektets fremgang 22](#_Toc152764702)

[Projektdagbog / logbog 23](#_Toc152764703)

[Realiseret tidsplan 23](#_Toc152764704)

[Konklusion 24](#_Toc152764705)

[Perspektivering 24](#_Toc152764706)

[Litteraturliste 25](#_Toc152764707)

# Indledning

Vi udgør en topersoners gruppe bestående Mathias Wriedt Kamp og Marius Martin Møller, der har fået til opgave at undersøge et ofte overset emne - iltsvind i de danske farvande. Iltsvind spiller en afgørende rolle for bunddyr og fisk i havet, og det er værd at bemærke, at iltsvindet i 2023 er nået det højeste niveau i de seneste 20 år.

Dette projekt sigter mod at udforske de tekniske innovative løsningsmuligheder, som Aarhus Universitet har udforsket inden for rammerne af projektet ”Hovedet i Havet”. Vi har særligt fokus på at implementere en Minimum Viable Product (MVP), hvilket vil give os mulighed for at præsentere en funktionel prototype, der adresserer iltsvindsproblematikken på en effektiv måde.

## Introduktion

Aarhus Universitet har igangsat et ambitiøst formidlingsprojekt med titlen ”Hovedet i Havet”, der omfatter syv forskellige forløb, herunder emner som Tang-tastic, Den sidste fisk og det senest tilføjede emne, 'Når havet har åndenød', der fokuserer på iltsvind i danske farvande.

Denne foranalyse vil koncentrere sig om forløbet 'Når havet har åndenød', hvor vi vil undersøge de tekniske løsningsmuligheder på iltsvind i de danske farvande. Iltsvind udløses af faktorer som varmt vejr, stille vejr og næringsstoffer fra landbruget. Det opstår når havets behov for ilt overstiger den mængde, det kan producere, hvilket potentielt kan føre til alvorlige konsekvenser for havets dyr og levende organismer.

Formålet med denne foranalyse er at indsamle en solid forståelse af problemets omfang, årsager og konsekvenser. Vi vil udforske både de tekniske og miljømæssige aspekter af iltsvind og identificere potentielle løsninger eller strategier til at tackle denne udfordring. Ved at belyse dette emne håber vi at bidrage til en bredere forståelse af, hvordan vi bedst kan bevare sundheden i vores havmiljø.

# Baggrundsinformation

## Iltsvind

I efteråret 2023 oplevede vi i Danmark det værste iltsvind i 20 år. Dette fænomen opstår, når iltforbruget i bundvandet overstiger den tilgængelige ilttilførsel.   
Årsagen hertil findes primært i respirationsprocessen hos bunddyr, bakterier og mikroorganismer, som nedbryder organisk stof. Iltsvind defineres ved iltkoncentrationer under 4 mg/L, og ved koncentrationer under 2 mg/l betegnes det som kraftigt iltsvind (Brokjær 2023).

Lavt iltindhold i bundvandet reducerer også havbundens evne til at tilbageholde næringsstoffer. Iltsvind kan fremkalde dannelse af liglag og frigivelse af svovlbrinte, hvilket får betydeligt store konsekvenser for økosystemet. (Brokjær 2023)

Iltindholdet i bundvandet er afgørende for bundplanter, bunddyr og fisk, og iltsvind kan have langvarige konsekvenser for havbunden.

En af årsagerne til iltsvind er overgødning af havet, hvor tilførslen af for meget næring resulterer i en opblomstring af planteplankton i det øverste vandlag. Denne opblomstring skaber en øget mængde planteplankton, hvilket gør vandet uklart og forhindrer sollyset i at trænge dybt ned i vandet, hvilket begrænser iltproduktionen. (Brokjær 2023)

Projektet ”Hoved i Havet” har identificeret nogle løsningsforslag for at imødegå problematikken omkring iltsvind. Disse løsningsforslag kan potentielt bidrage til at afhjælpe og forebygge de negative konsekvenser som iltsvind har på havmiljøet.

## Blåmuslinger

Blåmuslinger spiller en vigtig rolle ved at filtrere vandet for plankton. De bidrager dermed til at reducere mængden af planteplankton i vandet, hvilket åbner op for, at sollyset kan nå længere ned i havet. Dette har særlig betydning for de fastsiddende makroalger, også kendt som tang, da de er afhængige af sollys for at kunne udføre fotosyntese. Muslingernes filtrering bidrager således til at skabe en mere gunstig miljøbalance i havet.

## Elektroder

I søer og have er algevæksten ofte begrænset af fosformængden. Hvis der tilføjes fosfor til en sø, begynder algernes vækst, og når algerne dør, synker de ned på bunden, hvor mikroorganismer nedbryder dem og forbruger ilt i nedbrydningsprocessen.

Ved at anvende elektroder på søbunden igangsættes en oxidationsproces, der ændrer kemien på bunden af søen. Dette binder fosfor i sedimentet, hvilket reducerer risikoen for algeopblomstring. Fjernelsen af fosfor vil på længere sigt mindske risikoen for iltsvind, hvilket skaber et mere gunstigt miljø for mikroorganismer og bakterier, der kan overleve og opretholde økosystemet. (Dalsgaard 2019)

## Tilførsel af ilt

Beluftning, også kaldet iltningsmetoden, er en effektiv tilgang til at forbedre vandkvaliteten i næringsrige søer og sikre en sund økologisk balance (Nielsen, n.d). Processen indebærer, at luft pumpes ned til en diffusor på søbunden, hvorfra små bobler stiger op til overfladen og samtidig omrører vandet fra top til bund. Den primære effekt af iltningsmetoden opnås gennem omrøringen, mens opløsningen af ilt fra luftboblerne har en mindre rolle.

Fordele ved beluftning inkluderer iltningsprocessen af bundvandet, hvilket resulterer i binding af fosfor til jernforbindelser i sedimentet. Dette reducerer fosfortilgængeligheden for alger og skaber klart vand og optimalt lys til bundplanter. Ilt ved bunden muliggør også effektiv nedbrydning af døde alger og plantemateriale, hvilket minimerer slamdannelse og opretholder en levende sø med gunstige forhold for fisk, vandinsekter, krebsdyr og planter.

Når det kommer til næringsrige søer, er iltsvind et almindeligt problem, især om sommeren, hvor varmt vand lagrer sig over køligere bundvand. Lagdelingen forhindrer bundvandet i at optage ilt, hvilket kan føre til iltsvind over tid. Iltsvind kan også forekomme om vinteren under langvarigt isdække, da isen forhindrer iltning af vandet. Iltsvind fører til, at fosfor ikke bindes til jernforbindelser i sedimentet, i stedet opløses det og spredes op til overfladevandet, hvilket fremmer algevæksten og gør vandet grumset.

## Kabelbakterier

Forskere fra Aarhus Universitet har gjort en markant opdagelse ved at identificere kabelbakterier, der kan spille en afgørende rolle i at minimere konsekvenserne af iltsvind. Disse bakterier "spiser" den giftige svovlbrinte, der kan opstå under iltsvind, og bidrager dermed til at reducere bundvending, hvor skadelige stoffer som svovlbrinte og metan slipper op fra havbunden. Kabelbakterier udfører en specifik reaktion, hvor de transformerer sulfid til sulfat, hvilket begrænser tilgængeligheden af fosfor for alger og skaber et mere gunstigt miljø for bunddyr. Denne opdagelse peger også på, at bakterier har evnen til at producere og sende elektrisk strøm ud til andre organismer (Bondo 2019), hvilket åbner op for nye forståelser af mikrobielle samfund og deres potentialer.

# Analyse af løsningsmuligheder

## Blåmuslinger

**Fordele:**

1. Minimal indsats.
2. Lille indvirkning.
3. Hjælper landbruget.
4. Kan bruges til gødning.
5. Filtrerer vandet fra plankton.
6. Gør vandet mere klart.

**Ulemper:**

1. tiltrækker edderfugle.
2. Avl / køb af blåmuslinger.

## Tilføjelse af ilt

**Fordele:**

1. kan tændes og slukkes efter behov.
2. Ilter havbunden.

**Ulemper:**

1. Vender havbunden så farlige gasser kan stige op til havoverfladen og skader miljøet samt havets dyr kan dø.
2. Højere vedligeholdelse og slitage.
3. Risiko for at havmiljøets dyr ødelægger installationen.
4. Kræver forsyningsstrøm.

## Elektroder

**Fordele:**

1. Fjerner overskydende fosfor.
2. Mindsker skabelse af algeopblomstring.
3. Binder sig til fosfor så det ikke dræber mikroorganismer.

**Ulemper:**

1. Skal implementeres på havbunden.
2. Højere risiko for ødelæggelse.
3. Højere vedligeholdelse og slitage.
4. Kræver forsyningsstrøm.

## Kabelbakterier

**Fordele:**

1. Binder sig til giftige svovlbrinte.
2. Havbundsdyrene og mikroorganismer dør ikke af svovlbrinte.
3. Mikroorganismer kan bidrage til at skabe ilt.

**Ulemper:**

1. Forbruger ilt i bindingsprocessen hvor den binder sig til svovlbrinte.
2. Der bliver dannet sulfat i bindingsprocessen.

Analyse

### Blåmuslinger

Blåmuslinger udgør en betydningsfuld faktor inden for både økosystemer og landbrugsmiljøer. Deres unikke egenskaber som vandfiltratorer spiller en afgørende rolle i opretholdelsen af et sundt vandmiljø. Ved at effektivt filtrere vandet forhindrer de overdreven vækst af planteplankton, hvilket potentielt kunne blokere sollysets gennemtrængning til dybere vandlag. Dette muliggør fotosyntesen hos mikroalger såsom tang, hvilket ikke kun bidrager til vandets renlighed, men det er også med til at øge iltproduktionen.

Når iltniveauet i vandet når en optimal mængde, åbner muligheden sig for høst af muslingerne, som derefter kan benyttes som dyrefoder eller gødning til landbruget.  
  
Generelt set spiller blåmuslinger ikke kun en rolle i at redde områder med iltsvind, men de fungerer også som vandfiltratorer og åbner op for muligheden for at kunne genbruge muslingerne, til evt. dyrefoder eller et mere klimavenligt gødning til landbruget. Deres bidrag strækker sig således ud over at tackle iltsvindsproblemer og omfatter også bæredygtige løsninger til både landbrug og miljø.

Dog er den eneste ulempe ved blåmuslinger at de tiltrækker edderfugle som lever af blåmuslinger. Men dette er et minimalt problem som sagtens kan løses.

### Edderfugle

Edderfuglen er en stor andefugl, kendt for sin trekantede hovedprofil og farverige fjerdragt hos hannen. Den trækker til Danmark om vinteren og er en dygtig jæger. Den spiser primært blåmuslinger, men også snegle, fisk, søstjerner og krebsdyr. Edderfuglen jager ved at dykke ned i vandet, og den kan nå dybder på op til 20 meter. Den bruger sin evne til at dykke og fange bytte under vandet for at opretholde sit fødegrundlag.

### Fugleskræmsel

Fugleskræmsler er skabt for at afskrække fugle fra at skade afgrøder eller områder. Traditionelle fugleskræmsler bruger ofte figurer eller lyde, men de kan blive ineffektive, da fuglene vænner sig til dem. Diffuse fugleskræmsler, der anvender abstrakte former og farver, er mere effektive, da de skaber en udefinerbar trussel, hvilket gør det sværere for fuglene at vænne sig til skræmslet. Dette udnytter fuglenes naturlige forsigtighed over for ukendte trusler, hvilket gør det mere effektivt til at holde fuglene væk. Effektiviteten kan variere afhængigt af fuglearter og omgivende forhold. Kombinerede metoder, såsom diffus skræmsel, lyde og bevægelse, kan forbedre fugleskræmslets effektivitet.

### Elektroder

ved at implementere bioelektroder på søbunden ændres kemiens dynamik, hvilket binder fosfor i sedimentet og reducerer risikoen for algeopblomstring. Dette initiativ har potentiale til at mindske iltsvindsrisikoen på lang sigt, skabe et mere gunstigt miljø for mikroorganismer og bakterier samt bevare og opretholde økosystemet i søer og have.

Men det er en meget langsigtet løsning, som derudover danner sulfat som også skal håndteres.

### Tilføjelse af ilt

Tilføjelse af ilt, viser sig som en yderst effektiv tilgang til at forbedre vandkvaliteten i næringsrige søer og opretholde en sund økologisk balance. Processen med at pumpe luft ned til søbunden skaber små bobler, der omrører vandet fra top til bund, og det er denne omrøring, der primært forbedrer søens tilstand. Fordele ved tilføjelse af ilt inkluderer iltningsprocessen af bundvandet, som binder fosfor til jernforbindelser i sedimentet og reducerer fosfortilgængeligheden for alger. Resultatet er klart vand og optimalt lys for bundplanter, samtidig med at ilt ved bunden muliggør effektiv nedbrydning af døde alger og plantemateriale. Dette reducerer slamdannelse og opretholder et levende økomiljø.

I tilfælde af næringsrige søer, hvor iltsvind er et almindeligt problem, især om sommeren og om vinteren under isdække, viser tilføjelse af ilt sig som en værdifuld løsning. Ved at forhindre lagdeling og ved at binde fosfor i sedimentet mindsker viser tilføjelse af ilt risikoen for iltsvind og dets negative konsekvenser.

### Kabelbakterier

Kabelbakterier, der effektivt neutraliserer svovlbrinte, har en afgørende indvirkning på at minimere bundvending, hvor skadelige stoffer som svovlbrinte og metan frigives fra havbunden. Kabelbakteriernes evne til at omdanne sulfid til sulfat har positive virkninger på tilgængeligheden af fosfor for alger og skaber et mere gunstigt miljø for bunddyr. Det er dog vigtigt at bemærke, at denne omdannelsesproces forbruger ilt, så kabelbakterier bidrager primært til at regulere gasniveauet i miljøet.

## Løsningsvalg

Igennem vores analyse af de forskellige løsningsmuligheder som ”Hovedet i havet” er kommet frem med, har vi valgt at gå med blåmuslingerne. Dels fordi de gavner bedst til havmiljøet, men også fordi der er flest fordele ved dem. Blåmuslingerne kan ved højt iltniveau i vandet blive høstet og brugt til gødning på de danske marker. Løsningen går også ud på at den skal tage højde for at blåmuslingerne ikke bliver til edderfugleføde.

Rigt billede

[Bilag\System documentation\Rich picture\Rich picture.pdf](Billag/System%20documentation/Rich%20picture/Rigtbillede.pdf)

A diagram of a bird

Description automatically generated  
Problemformulering  
Hvordan kan et teknisk system effektivt udnytte blåmuslingers naturlige evne til at forbedre vandkvaliteten i danske farvande? Systemet skal samtidig håndtere udfordringer relateret til edderfugle og sikre en automatiseret forsyning af muslinger under forhold med lavt iltniveau.

# Projektplanlægning

## Projektbeskrivelse

Formålet med dette projekt er at udvikle et automatisk vandrensningsanlæg som gør brug af blåmuslingers fantastiske evne til at filtrere vand, og dermed være med til at skabe mere ilt i vandet.

Igennem vores analyse er vi kommet frem til at den bedste løsning vil være et automatisk vandrensningssystem bestående af elementerne:

1. Blåmuslinger.
2. Én automatisk iltmåler enhed, bestående af en dissolved oxygen måler og en Arduino konfigureret som I2C master der kan kommunikere ud til de andre enheder når ilt niveauet er lavt.
3. Et motoriseret bur med blåmuslinger som kan tippe og hælde flere muslinger ud ved lav iltmængde.
4. Et motoriseret fugleskræmsel som bevæger arme og ben i et diffust mønster for bedre at kunne skræmme edderfugle.

## Projektets mål

1. udvikle et ”proof of concept” system som skaber et automatiseret vandrensningsmiljø som reagerer alt efter hvad iltniveauet ligger på.

## Projektets aktiviteter

1. udarbejdelse af en kravspecifikation som indeholder de væsentlige krav der kan være til et automatiseret vandrensningssystem.
2. Design af system
3. udvikling af software og hardware
   1. Iltsensor med tilhørende display.
   2. Automatisk blåmuslingebur som kan tippes og åbnes.
   3. Automatisk diffust fugleskræmsel som bevæger sig tilfældigt.
   4. Web Api med tilhørende database.
4. Test af systemets krav.
5. Færdiggørelse af proces og produkt rapport.

## Projektets milepæle

* Færdiggørelse af kravspecifikation inden uge 1 er slut.
* Færdiggørelse af systemets design inden uge 1 er slut.
* Færdiggørelse af udvikling af software og hardware senest uge 3.
* Afslutning af systemtest senest uge 3.
* Færdiggørelse af proces og produktrapport inden senest start uge 4.

## Projektets succeskriterier

* Iltmåleren kan måle iltindholdet i vandet i vise mængden på displayet.
* Iltmåleren kan sende en kommando til fugleskræmslet om at det skal starte eller stoppe alt efter om der er lukket muslinger ud eller ej.
* Iltmåleren kan sende en besked til muslingeburet om at det skal åbne.
* Muslingeburet kan modtage en kommando fra iltmåleren og begynder at åbne.
* Fugleskræmslet kan modtage en kommando fra iltmåleren og kan starte eller stoppe alt efter hvad der står i kommandoen.
* Iltmåleren kan sende en måling til et web Api og målingen bliver gemt i databasen.

# Estimeret tidsplan

[Bilag\Project documentation\estimated timeline.pdf](Bilag/Project%20documentation/estimated%20timeline.pdf)

# Arbejdsfordeling

Projektets arbejdsfordeling:

Marius Martin Møller:

* Design af 3D print til fugleskræmsel
* Design af 3D print til Iltsensorkassen
* Design af 3D print til muslingeburet
* C++ Kode til Fugleskræmsel
* C++ Kode til Iltsensoren
* C++ Kode til muslingeburet
* C# kode til mail projekt

Mathias Wriedt Kamp:

* Udarbejdelse af procesrapport
* Udarbejdelse af produktrapport
* Design og implementering af web Api.
* Design og implementering af database

Fælles:

* Diagrammer
* Dokumentation

# Begrundelse for metodevalg og teknologi

## Gravity Analog Dissolved Oxygen Sensor

Gravity Analog Dissolved Oxygen Sensor er designet til at måle mængden af opløst ilt i vand, og det er lige hvad vi har brug for i forhold til vores Proof of concept.

Valget af Gravity Analog Dissolved Oxygen Sensor er baseret på følgende funktioner:

1. Sensoren er galvanisk, hvilket betyder, at den ikke kræver tid til polarisering. Dette resulterer i øjeblikkelige og pålidelige målinger af opløst ilt.
2. Muligheden for at udskifte fyldningsopløsningen og membranhætten reducerer vedligeholdelsesomkostningerne.  
   Membranen skal udskiftes inden for 1-2 måneder ved beskidt vand og 4-5 måneder ved klart og rent vand.  
   fyldningsopløsningen skal skiftes hver måned
3. Sensoren leveres med et plug-and-play converter board, der er kompatibelt med populære mikrocontrollere som ESP32, Raspberry Pi og Arduino. Dette gør det let at integrere sensoren i forskellige projekter uden kompleks konfiguration.
4. Converter boardet fungerer i spændingsområdet fra 3,3V til 5V, hvilket giver en fleksibilitet og kompatibilitet med forskellige strømkilder.
5. Den er prisvenlig i forhold til de kommercielle dissolved oxygen målere der er på markedet.

For at få sensoren til at yde bedst kræver den en fyldningsopløsning af 0,5 mol/L (0,5N) natriumhydroxid (NaOH). Denne opløsning spiller en vigtig rolle i sensorens drift ved at opretholde den rette kemiske balance, der er nødvendig for nøjagtige og pålidelige målinger af opløst ilt. Ved at forberede og anvende denne opløsning korrekt sikrer brugerne, at sensoren fungerer optimalt og giver præcise data om vandkvaliteten.

Fremgangsmåden til forberedelse af 0,5 mol/L (0,5N) NaOH-opløsning kan ses her:

[Bilag\Project documentation\NaOH solution.pdf](Bilag/Project%20documentation/NaOH%20solution.pdf)

I2C 20x4 LCD Display

Til Gravity Analog Dissolved Oxygen Sensor skal der også være en måde at aflæse det målte iltindhold. Her har vi valgt at bruge et I2C LCD Display, og det er gjort på baggrund af nedenstående funktioner:

1. Displayet har et enkelt og brugervenligt design, og det er nemt at komme i gang med.
2. Displayet benytter I2C-protokollen, det betyder, at det kan forbindes med andre enheder med få ledninger. Det gør det enkelt og nemt at tilslutte displayet til resten af systemet uden at skulle trække en masse ledninger.
3. Displayets kompakte størrelse og effektive brug af plads er ideel til projekter, hvor pladsen er trang. Dette er især vigtigt, når vi ønsker en kompakt og nem installation af hardwaren.
4. Displayet kan vise en bred vifte af informationer, og vi kan tilpasse og opdatere visningen nemt. Det er fantastisk, når vi vil vise dynamiske data eller aflæsninger fra sensorer i realtid.
5. Prisen på Arduino I2C LCD Display er overkommelig sammenlignet med nogle mere avancerede displaymuligheder. Det gør det til et økonomisk fornuftigt valg, specielt når vi har budgetbegrænsninger.

## Motorik til fugleskræmsel

Blå muslinger ligger højt i edderfuglens fødekæde, skal der også udarbejdes en form for fugleskræmsel som kan bevæge sig på én diffus måde, er dette nødt til at ske ved brug af motorer. For at kunne styre nøjagtigheden af bevægelserne har vi valgt at bruge Servo motorer frem for stepper motorer.

## valg af servo motor

1. Med Arduino Servo Motorer er vi i stand til at skabe bevægelser, der ser naturlige og realistiske ud. Disse motorer giver os præcis kontrol og justeringsmuligheder, der er afgørende for at få fugleskræmslets arme og ben til at bevæge sig på en autentisk måde.
2. Servo motoren kan nemt programmeres til at udføre forskellige bevægelsesmønstre og reagere på specifikke sensorer eller betingelser. Dette giver os stor kontrol over, hvordan fugleskræmslet reagerer på omgivelserne, hvilket kan forbedre dets effektivitet.
3. Servo Motoren har et simpelt design, og kræver ikke meget for at komme i gang.
4. Servo motoren giver os præcis kontrol over positionen, hvilket er afgørende for at opnå ønskede bevægelser. Denne nøjagtighed er vigtig, når vi ønsker at fugleskræmslet skal bevæge sig på en uforudsigelig måde.
5. Servomotorer er overkommelige i pris og samtidig kompakte i størrelse. hvilket gør dem perfekte til vores projekt. Med behovet for fire servomotorer til at drive bevægelsen af fugleskræmslets arme og ben sikrer deres kompakte design, at vi kan implementere dem uden at gøre fugleskræmslet for stort.
6. Servomotoren kræver en spænding på 5V for at fungere, hvilket gør den ideel til brug med mikrokontrollere som Arduino, da den nemt kan forsynes med denne spænding.

## Software design til fugleskræmsel

Til fugleskræmslets programkode har vi valgt at opdele koden i klasser. Dette har vi gjort fordi vi har mange forskellige funktioner som fugleskræmslet skal bruge samt genbruge igennem én kørsel og det gør også koden mere læsbar.

1. **Lettere administration og vedligeholdelse:** Klasser gør det lettere at administrere og vedligeholde kode, især i større projekter.
2. **Abstraktion:** Klasser hjælper med at abstrahere kompleksitet ved at skjule detaljeret funktionalitet bag enklere grænseflader, hvilket gør koden lettere at forstå og bruge.
3. **Genbrug:** Definering af genanvendelige klasser muliggør let genbrug af kode i forskellige dele af programmet eller i fremtidige projekter.
4. **Objektorienteret programmering (OOP):** Klasser understøtter OOP-principper som indkapsling og arv, hvilket kan føre til mere fleksible og skalerbare designs.

**Ulemper ved brug af klasser på Arduino:**

1. **Hukommelsesforbrug:** Klasser og objekter kan forbruge mere hukommelse, især ved brug af dynamisk hukommelsestildeling som med new og delete, hvilket ikke er en fordel på platforme med begrænset RAM og lagerplads.
2. **Ydeevne:** Objektorienteret kode kan opleve en lavere ydeevne sammenlignet med proceduremæssig kode, da det indebærer ekstra lag af abstraktion og flere funktionskald.

## Valg af web Api

Vores Web Api har vi valgt skal skrive i .NET Core på baggrund af flere årsager.

1. **Platformuafhængighed:** .NET Core er et cross-platform framework, hvilket betyder, at din webtjeneste kan køre på forskellige operativsystemer som Windows, Linux eller macOS. Dette giver større fleksibilitet i hostingmiljøet.
2. **Ydeevne:** .NET Core er kendt for sin høje ydeevne, hvilket er afgørende for webtjenester, der skal håndtere mange samtidige anmodninger. Den bruger en moderne runtime og optimerede algoritmer for at levere hurtig eksekvering.
3. **Open Source:** .NET Core er open source, hvilket betyder, at du kan inspicere, tilpasse og bidrage til frameworket. Dette giver dig større kontrol og gennemsigtighed i udviklingsprocessen.
4. **Skalérbarhed:** .NET Core er designet til at være let at skalere, hvilket er vigtigt for webtjenester, der kan opleve varierende trafikmængder. Du kan nemt tilføje flere servere eller ressourcer efter behov.
5. **Fleksibilitet:** .NET Core giver dig mulighed for at bruge forskellige typer arkitektur, som f.eks. MVC (Model-View-Controller) eller Web API, afhængigt af dine behov. Dette gør det lettere at opbygge en webtjeneste, der passer til dine specifikke krav.

## Valg af hostingplatform

Til hosting af Web api og database har vi valgt at bruge docker. Det har vi gjort på baggrund af nedenstående årsager.

1. **Isolation og Konsistens:** Docker-containerne giver en letvægts virtualiseringsmetode, der isolerer applikationer og deres afhængigheder. Dette sikrer konsistens mellem udviklings-, test- og produktionsmiljøer, hvilket reducerer risikoen for "det virker på min maskine" problemer.
2. **Platformuafhængighed:** Docker-containere kan køre på tværs af forskellige platforme, hvilket gør det lettere at distribuere og køre applikationer på forskellige systemer uden behov for at bekymre sig om konfigurationsforskelle.
3. **Skalérbarhed:** Docker gør det enkelt at skalere applikationer op eller ned ved at køre flere instanser af dine containere. Dette gør det nemt at håndtere skiftende belastninger og krav.
4. **Let Deployment:** Docker automatiserer deploymentprocessen og reducerer kompleksiteten ved at pakke applikationen og dens afhængigheder i en enkelt container. Dette gør det nemt at distribuere software i forskellige miljøer.
5. **Resurseoptimering:** Docker deler kernen i værtsoperativsystemet, hvilket resulterer i mindre ressourceforbrug sammenlignet med traditionelle virtuelle maskiner. Dette betyder, at du kan køre flere containere på samme hardware.
6. **Let Reproducerbarhed:** Dockerfilen, der beskriver, hvordan din container skal bygges, fungerer som en opskrift, der kan deles og reproduceres. Dette gør det nemt for andre udviklere at starte og køre den samme applikation i deres udviklingsmiljø.

## Valg af database

Vi havde flere krav til vores database. Men i sidste ende er vi endt med at vælge postgreSQL som vores database management system. Herudover ses flere af de grunde som har lagt til grund for valget.

1. **Åben Kilde og Gratis**: PostgreSQL er både åben kilde og gratis at bruge. Dette gør det økonomisk overkommeligt og passer godt til projekter med begrænsede budgetter.
2. **Erfaring:** PostgreSQL har en imponerende baggrund, der strækker sig tilbage til 1986 og har mere end 35 års aktiv udvikling.
3. **Fleksibilitet til at Vælge Operativsystem:** PostgreSQL er platformuafhængig og kører på alle større operativsystemer. Dette giver frihed til at vælge det operativsystem, der passer bedst til projektets krav og infrastruktur.
4. **Overholdelse af SQL-Standarder:** PostgreSQL forfølger målet om at efterleve SQL-standarden og imødekommer en betydelig del af de påkrævede funktioner. I PostgreSQL version 16 understøttes næsten 170 ud af de 179 obligatoriske funktioner defineret i SQL:2023, hvilket markerer en betydelig overholdelse sammenlignet med konkurrerende relationelle databaser.
5. **Løbende opdatering og compliance:** PostgreSQL kommer typisk med en opdatering hver 3 måned. Hvilket gør at det nemt at holde databasen compliance med SQL:2023 standarden.

## Begrundelse for valg af I2C som kommunikationsprotokol til Arduino

Vi har valgt at bruge I2C-protokollen til kommunikation mellem vores forskellige indlejrede systemer. Dette valg er baseret på flere faktorer. Blandt andet er I2C kendt for at være hurtig at sætte op og brugervenlig, hvilket er alt afgørende, da vi har behov for en hurtig og pålidelig løsning.

Desuden bruger I2C kun to ledninger til kommunikation, hvilket giver en enkel og omkostnings effektiv løsning. Dette er særligt værdifuldt, da det tillader os at starte projektet med færre ressourcer, og vi kan nemt tilføje flere I2C-komponenter senere uden at skulle ændre i den grundlæggende struktur.

## Begrundelse for valg af dokumentation

Da vi har nogle forskellige 3D designet produkter har vi valgt at udarbejde et produktblad som beskriver produktet og evt. samle vejledninger hvis det er aktuelt.  
Produktbladene kan ses i produktrapporten.

## Begrundelse for valg af sikkerhed

I vores proof of concept-projekt har vi valgt at undlade brugen af HTTPS og kryptering af flere årsager. For det første er projektet i en tidlig udviklingsfase, hvor hovedmålet er at demonstrere funktionalitet og konceptet, og ikke nødvendigvis at implementere alle sikkerhedsforanstaltninger. Implementeringen af HTTPS og kryptering kræver ekstra ressourcer og konfiguration, som vi foretrækker at fokusere andre steder i øjeblikket.

Derudover, da projektet måske ikke indeholder følsomme eller personlige oplysninger i denne fase, kan kompleksiteten ved at implementere og administrere HTTPS overvejes som unødvendig.

Det skal dog bemærkes, at i en produktionsklar version af projektet ville det være afgørende at implementere HTTPS og kryptering for at sikre datasikkerhed, beskytte brugeroplysninger og opfylde generelle sikkerhedsstandarder.

# Projektets fremgang

Vi startede projektet med at lave et MVP (Minimal viable product) og arbejde os videre derfra. Som man kan se i figur 1. er det et meget minimalistisk system, men det var det mest minimale vi kunne finde på.  
Da vi havde lavet rapporter og dokumentation som dækkede prototype 1, så gik vi i tænkeboks igen for at finde ud af hvordan vi kunne udvide systemet endnu mere. Vi endte med at lave at udvide systemet med både prototype 2 og prototype 3.

A whiteboard with writing on it

Description automatically generated

Figur 1 Viser prototype 1

**Prototype 1:**

Bestod af en Arduino Uno, iltmåler, et display samt et diffust fugleskræmsel.

**Prototype 2:**

Der blev tilføjet et ”muslingebur” som blev styret af nogle Arduino 9g servo motorer samt en Arduino Uno.

A blue line on a white board

Description automatically generated

Figur 2 Viser Prototype 2

**Prototype 3:**

Der blev tilføjet et Web Api, en database og en mail notifikationsservice.

**A drawing of a mail and a spring

Description automatically generated with medium confidence**

Figur 3 Viser Prototype 3

Projektdagbog / logbog

# Realiseret tidsplan

# Konklusion

Denne procesrapport repræsenterer en omfattende undersøgelse af iltsvind samt udviklingen og implementeringen af et proof of concept-system. Projektets formål var at udforske potentielle løsninger på iltsvind i de danske farvande ved at udnytte blåmuslingers naturlige filtreringsevne. Dette blev opnået gennem et automatiseret system bestående af et fugleskræmsel, et muslingebur, en iltmåler, et Web API og en database.

I løbet af projektet har vi klart demonstreret det automatiske systems potentiale. Systemet reagerer proaktivt på lavt iltindhold ved at igangsætte muslingeburet og fugleskræmslet, hvilket potentielt kan minimere trusler fra edderfugle.

Web API'et og databasen åbner muligheder for realtidsdataovervågning og gør det muligt at indsamle målinger fra forskellige systemer rundt omkring i landet.

Selvom projektet er baseret på et proof of concept, er det tydeligt, at det har skabt et solidt grundlag for fremtidig forskning og udvikling med henblik på at bekæmpe iltsvind i de danske farvande.

# Perspektivering

**Perspektivering: Implementering af MQTT i stedet for I2C**

**Robusthed i I2C vs. MQTT:**

* I et I2C-baseret system kan fejl i en enhed potentielt forstyrre hele kommunikationen på bussen. Ved at implementere MQTT introduceres en højere grad af robusthed, da beskedorienteret kommunikation muliggør, at andre enheder fortsætter uafhængigt af fejl i enkelte enheder.

**Fjernkommunikation og Fejltolerance:**

* MQTT's evne til at håndtere fjernkommunikation over internettet gør systemet mindre sårbart over for lokale fejl eller udfald i enkelte enheder.

**Perspektivering: Integrering af Vindmølle for Bæredygtig Energiforsyning**

Integration af en vindmølle til systemet repræsenterer en spændende mulighed for at styrke bæredygtigheden og uafhængigheden af eksterne strømkilder. Dette åbner op for flere perspektiver og udviklingsområder:

**Bæredygtig Energiforsyning:**

* Implementeringen af en vindmølle til strømforsyning repræsenterer en betydelig reduktion i systemets afhængighed af konventionel energi. Dette understreger systemets engagement i bæredygtighed og vedvarende energikilder.

**Fleksibel Etablering på Land og Hav:**

* Systemets alsidighed muliggør implementering både på land og ude på havet. Dette åbner op for bredere muligheder for at tilpasse systemet til forskellige miljøer og styrker dets anvendelighed i varierende geografiske områder.

**Perspektivering: Online Overvågningsplatform for Live Iltmålinger**

Etableringen af en hjemmeside dedikeret til online overvågning af live iltmålinger tilføjer en digital dimension til systemet og skaber flere perspektiver for fremtidig udvikling:

**Realtidsovervågning:**

* Etableringen af en online platform muliggør kontinuerlig realtidsovervågning af iltmålinger. Dette perspektiv betoner betydningen af øjeblikkelig adgang til live data for brugerne.

**Historisk Data og Grafer:**

* Platformen tilbyder også muligheden for at generere grafer, der illustrerer iltmålinger over en given periode. Denne funktion giver brugerne indsigt i, hvor vandkvaliteten har været mest påvirket i en given tidsperiode.

# Litteraturliste

Nielsen, B. (n.d.). Iltning: Hvordan virker det. Sødoktoren.

<https://www.soedoktoren.dk/beluftning.htm>

Brokjær, S. (2023, 20 oktober) Iltsvind. Hovedet i Havet.

<https://projekter.au.dk/havet/forloeb/forloebsoversigt/naar-havet-har-aandenoed/hvad-er-iltsvind/iltsvind>

Brokjær, S. (2023, 20 oktober) Gødning havner i havet. Hovedet i Havet.

<https://projekter.au.dk/havet/forloeb/forloebsoversigt/naar-havet-har-aandenoed/baggrund-for-iltsvind/goedning-havner-i-havet>

Dalsgaard, A. (2019, 18 januar) Grøn teknologi kan mindske iltsvind og fjerne giftstoffer. Akademikerbladet.

<https://www.akademikerbladet.dk/magasinet/2019/magisterbladet-nr-1-2019/groen-teknologi-kan-mindske-iltsvind-og-fjerne-giftstoffer>

Bondo, P. (2019, 18 marts)

<https://nat.au.dk/om-fakultetet/nyheder/nyhed/artikel/elektriske-bakterier-frem-i-rampelyset-1/>